Go Kgomarela Boemo bja Rena re le “Badudi ba Nakwana” _ Se ithutwago
Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Go Kgomarela Boemo bja Rena re le “Badudi ba Nakwana”
Tlhatlamano ya Dihlogo tša Morokami tša 2012
Dihlatse tša Jehofa
Dilo tše di Lego Gona
Dikgatišo tše di Lego Gona
“Ke le kgothatša le le badiiledi le bile le le badudi ba nakwana gore le tšwele pele le ila dikganyogo tša nama.”—1 PET. 2:11.
Ke ka baka la’ng go ka bolelwa gore batlotšwa ke badudi ba nakwana?
“Dinku tše dingwe” ke badudi ba nakwana ka kgopolo efe?
1, 2. Petro o be a bolela ka bomang ge a diriša polelwana “ba ba kgethilwego,” gomme ke ka baka la’ng a ile a ba bitša “badudi ba nakwana”?
3. Ke potšišo efe yeo ga bjale e rotagago ka “dinku tše dingwe”?
3 Eupša go thwe’ng ka “dinku tše dingwe”? (Joh. 10:16) Na ga di na kholofelo e theilwego Mangwalong ya go ba badudi ba sa ruri ba mo lefaseng? Ee, lefase e tla ba legae la tšona ka mo go sa felego! Lega go le bjalo, le tšona ga bjale di ka lebelelwa e le badudi ba nakwana. Ka kgopolo efe?
4. Ke eng seo baetapele ba lefase ba palelwago ke go se thibela?
4 Ge feela tshepedišo ye e kgopo ya Sathane e dumelelwa gore e tšwele pele e le gona, batho ka moka, go akaretša le Bakriste, ba tla dula ba kwešwa bohloko ke ditlamorago tša go rabela ga Sathane go Jehofa. Re bala go Baroma 8:22 gore: “Re tseba gore tlholo yohle e tšwela pele e tsetsela gotee gomme e ekwa bohloko gotee go fihla bjale.” Baetapele ba lefase, borathutamahlale le batho bao ba thušago bao ba tlaišegago, ga ba kgone go thibela seo, gaešita le ge ba dira sohle seo ba ka se kgonago gore ba lokiše maemo.
5. Ke mogato ofe woo ba dimilione ba o gatilego go tloga ka 1914, gona ka baka la’ng?
5 Ka gona, go tloga ka 1914, ba dimilione ba ikgethetše go ba balata ba Kgoši yeo Modimo a e beilego sedulong sa bogoši, e lego Kriste Jesu. Ga ba dume go ba karolo ya tshepedišo ya lefase la Sathane. Ga ba nyake go thekga lefase la Sathane. Go e na le moo, ba diriša maphelo a bona le dilo tša bona go thekga Mmušo wa Modimo, e bile ba dira seo o se nyakago.—Baroma 14:7, 8.
6. Ke ka kgopolo efe Dihlatse tša Jehofa di ka bitšwago badiiledi?
6 Ee, Dihlatse tša Jehofa di kwa melao ya mebušo dinageng tša ka godimo ga tše 200, le gona go sa šetšwe gore di dula kae, di swana le badiiledi. Di dula di kgomaretše boemagare ditabeng tša dipolitiki le tša leago tša mehleng yeno. Ka wona motsotso wo, di ipona e le baagi ba lefase le lefsa, e lego leo Modimo a le holofeditšego. Di thabišwa ke go bona gore matšatši a tšona a go ba badudi ba nakwana lefaseng le leo le sa phethagalago a kgauswi kudu le go fela.
7 Kgauswinyane Kriste o tla diriša matla a gagwe go fediša tshepedišo e kgopo ya Sathane. Mmušo o phethagetšego wa Kriste o tla fediša sebe le manyami lefaseng. O tla fediša mašaledi ka moka a bonagalago le a sa bonagalego a borabele bja go lwantšha bogoši bjo bo swanetšego bja Jehofa. Bahlanka ba botegago ba Modimo ba tla kgona go ba badudi ba sa ruri lefaseng la Paradeise. (Bala Kutollo 21:1-5.) Ka gona, ka kgopolo e feletšego tlholo e tla ba ‘e lokolotšwe bokgobeng bja tshenyego gomme e na le tokologo ya letago ya bana ba Modimo.’—Baroma 8:21.
8 Petro o hlalosa seo se letetšwego go Bakriste ge a tšwela pele ka go bolela gore: “Baratiwa, ke le kgothatša le le badiiledi le bile le le badudi ba nakwana gore le tšwele pele le ila dikganyogo tša nama, tšeo di lwantšhanago le moya.” (1 Pet. 2:11) Mathomong keletšo yeo e be e lebišitšwe go Bakriste ba tloditšwego, eupša e sa dutše e šoma le go dinku tše dingwe tša Jesu.
10. Ke melaba efe yeo Sathane a e dirišago go dira gore Bakriste e be karolo ya lefase?
11, 12. Ka dinako tše dingwe batho bašele ba lebelelwa bjang, gomme ke’ng seo se ka bolelwago ka Dihlatse tša Jehofa?
GO IKOKOBELETŠA BALAODI KA MO GO SWANETŠEGO
15. Ke molao ofe wa motheo wa Beibele woo Bakriste ba therešo lefaseng ka bophara ba o latelago?
15 Dihlatse tša Jehofa kua Moscow—gaešita le lefaseng ka bophara—di phethagatša le senyakwa se sengwe sa Bakriste seo Petro a boletšego ka sona. O ngwadile gore: “Ka baka la Morena, ikokobeletšeng bohle bao e lego balaodi, e ka ba e le go kgoši ka ge e le yo mogolo goba go babuši.” (1 Pet. 2:13, 14) Gaešita le ge Bakriste ba therešo e se karolo ya lefase le kgopo, ba ikokobeletša ka go rata balaodi ba mebušo bao ba lego “maemong a bona a lekanyeditšwego,” feela bjalo ka ge Paulo a ba laetše.—Bala Baroma 13:1, 5-7.
16 Ge Dihlatse tša Jehofa di itshwara gabotse e le “badudi ba nakwana” tshepedišong ye, ga di dire seo e le ka gobane di nyaka go lwantšha mmušo goba go sola batho ba bangwe; le gona ga di lwantšhe batho bao ba kgethago ditsela tše itšego tša dipolitiki goba tša leago. Go fapana le dihlopha tše dingwe tša madumedi, Dihlatse tša Jehofa di phema go tsenatsenana le ditaba tša dipolitiki. Le ka mohla ga di leke go botša babuši ba ditšhaba gore ba fetoše tsela yeo ba laolago batho. Le gatee ga di ke di nagana go senya khutšo ya setšhaba goba go se latele melao ya mebušo!
19 Ka ditsela ka moka tšeo go boletšwego ka tšona ka mo godimo—le tše dingwe tše dintši—Dihlatse tša Jehofa di bontšha gore ka tsela ya kgonthe, e tloga e le “badudi ba nakwana” tshepedišong ya gona bjale ya Sathane. Le gona di ikemišeditše ka lethabo gore di tšwele pele e le badudi ba nakwana. Kholofelo ya tšona ya gore kgauswinyane e tla ba badudi ba sa ruri lefaseng le lefsa la Modimo la go loka ke e matla e bile ke e tiilego. Na o fagahletše go bona seo?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG